पाएं अपने शहर की ताज़ा ख़बरें और फ्री ई-पेपरडाउनलोड करें
क्षेत्र के एक गांव में एक युवती ने जहरीला पदार्थ खाकर आत्महत्या कर ली। मामला गांव के ही एक युवक से प्रेम प्रसंग का बताया जा रहा है। युवक फौज में नौकरी करता है। पुलिस ने मृतक युवती के पिता की शिकायत पर युवक के खिलाफ आत्महत्या के लिए उकसाने के आरोप में केस दर्ज किया है।
रादौर पुलिस को दी शिकायत में युवती के पिता ने बताया कि वह मजदूरी करता है। उसके पास 2 बच्चे हैं। उसकी बेटी बीकॉम की पढ़ाई करने के बाद रादौर में एक कोचिंग सेंटर से बैंकिंग की कोचिंग ले रही थी। आरोप लगाया कि गांव के ही लड़के रवि कुमार ने उसकी लड़की को अपने प्रेम जाल में फंसा लिया।
रवि आर्मी में नौकरी करता है। रवि ने उसकी बेटी को आर्मी में नौकरी लगवाने व शादी करने का झांसा देकर गलत काम किया। वह उसकी लड़की को घुमाने के बहाने बाहर भी ले जाता था, लेकिन रवि ने उसकी बेटी को नौकरी पर नहीं लगवाया, साथ ही उसके साथ शादी करने से भी मुकर गया।
रवि ने किसी अन्य लड़की के साथ रिश्ता कर लिया। इसके बाद उसकी बेटी मानसिक रूप से परेशान रहने लगी। 3 मई की रात करीब एक बजे उसकी बेटी ने जहरीला पदार्थ खा लिया। वह उसे कुरुक्षेत्र के एक निजी अस्पताल में ले गए। अस्पताल में इलाज के दौरान उसकी बेटी ने दम तोड़ दिया। थाना रादौर प्रभारी सुखविंद्र शर्मा ने बताया कि मृतक युवती के पिता की शिकायत पर आरोपी युवक के खिलाफ केस दर्ज कर लिया है। अभी उसकी गिरफ्तारी नहीं हो सकी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn